Իջանք ջրի ափը և ես ուշադիր նայեցի շուրջս, որ մի որևէ բան գտնեմ խայծի համար, շուտով մի կենդանի ոստրե գտա. և հայրս ջարդեց ոստրեն քարի վրա: Նարնջագույն միջուկի մի մասը հանեց և երկու կարթերի վրա անցկացրեց մի քիչ: Կարթալարերը նետեց ջրի մեջ և, ինչպես սպասում էի, ձողն իմ ձեռքը տվեց, որովհետև գիտեր, թե ես գուցե իրենից ավելի եմ սիրում ձուկ որսալ: Հետո հայրս սկսեց ուշի-ուշով տնտղել գետինը, մի հարյուր մետր քայլեց այդպես, ու ետ գալով զանազան բաներ բերեց խայծի համար` մի հատ էլ ոստրե, երկու փոքրիկ խեցգետին և մի ուրիշ բան էլ, որ գուցե ութոտնիկի մի կտոր էր: